Babelscape/SREDFM huggingface dataset:
Η βασίλισσα της Αφρικής

Η ταινία Η βασίλισσα της Αφρικής (αγγλ. The African Queen) είναι αισθηματική περιπέτεια παραγωγής 1951 σε σκηνοθεσία Τζον Χιούστον, βασισμένη στο ομώνυμο μυθιστόρημα του Σ.Σ. Φόρεστερ που κυκλοφόρησε το 1935. Πρωταγωνιστούν οι Χάμφρεϊ Μπόγκαρτ, Κάθριν Χέπμπορν και Ρόμπερτ Μόρλεϊ, ενώ η διασκευή του μυθιστορήματος του Φόρεστερ έγινε από τον ίδιο τον Χιούστον σε συνεργασία με τους Τζέιμς Άγκι, Πίτερ Βίρτελ και Τζον Κόλιερ. Ο Μπόγκαρτ βραβεύτηκε με Όσκαρ Α' Ανδρικού Ρόλου για την ερμηνεία του στην ταινία.

Το 1994 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου και το 1998 έλαβε την 17η θέση ως μιά από τις καλύτερες ταινίες όλων των εποχών από το Αμερικανικό Ινστιτούτο Κινηματογράφου..
Ο κόσμος του Απού

Ο κόσμος του Απού (Βεγγαλικά: অপুর সংসার, αγγλική μεταγραφή: "Apur Samsar" / ελληνική: "Απούρ Σαμσάρ") είναι δραματική ταινία του 1959 με σκηνοθέτη τον Σατιατζίτ Ράι, και η τελευταία της τριλογίας του Απού. 

Ενώ οι 2 προηγούμενες ταινίες, Το τραγούδι του δρόμου και Ο ανίκητος, είχαν ως επίκεντρο την παιδική ηλικία του Απού ως την ενηλικίωση του, ο "κόσμος του Απού" περιγράφει την ενήλικη ζωή του και τον έγγαμο βίο του. Η ταινία κέρδισε το εθνικό βραβείο της Ινδίας για την καλύτερη ταινία, καθώς και αρκετά διεθνή βραβεία. Θεωρείται ως μια από τις πλέον καταξιωμένες ταινίες όλων των εποχών μαζί με τις υπόλοιπες της τριλογίας.
Into the Pandemonium

Into the Pandemonium είναι ο τίτλος του τρίτου άλμπουμ του ελβετικού metal συγκροτήματος Celtic Frost, το οποίο κυκλοφόρησε τον Ιούνιο του 1987 μέσω της δισκογραφικής εταιρίας "Noise Records". 

Ο δίσκος παρουσίασε ποικιλία στο μουσικό ύφος, κάτι που δεν υπήρχε στις προηγούμενες κυκλοφορίες των Celtic Frost. Ουσιαστικά, αποτέλεσε την απαρχή αυτού που ονομάστηκε Avant-garde Metal ή αλλιώς πειραματικό metal, ενώ ο ήχος του πλησίαζε περισσότερο στο κλασικό χέβι μέταλ σε σχέση με τους πιο ακραίους προκατόχους του, συνδυάζοντας στοιχεία από το industrial, το gothic, το doom και την κλασική μουσική.

Το εξώφυλλο του δίσκου προέρχεται από τον πίνακα του Ιερώνυμου Μπος από το 1504 με τίτλο "Ο κήπος των επίγειων απολαύσεων", ένα τρίπτυχο που παρουσίαζε τον παράδεισο και την κόλαση, μέρος της οποίας χρησιμοποιήθηκε από το συγκρότημα.

Ο δίσκος έλαβε θετικές κριτικές, με το "AllMusic" να τον βαθμολογεί με 4,5 / 5 αστέρια, το "Metal Crypt" με 3,6 / 5, το "Metal Storm" με 7,8 / 10 και το "Ultimate Guitar" με 9,5 / 10.
Σύμβαση της Επισημείωσης της Σφραγίδας της Χάγης

thumb|Έγγραφο με τη σφραγίδα της Χάγης από τις νορβηγικές αρχές

Η σύμβασης της Χάγης για την κατάργηση της υποχρέωσης επικύρωσης των αλλοδαπών δημοσίων εγγράφων, ή απλά η Σύμβαση της Επισημείωσης της Σφραγίδας της Χάγης είναι μια διεθνής συνθήκη που καταρτίστηκε από τη Διάσκεψη της Χάγης για το Ιδιωτικό Διεθνές Δίκαιο. Καθορίζει τις λεπτομέρειες μέσω των οποίων, ένα έγγραφο που εκδίδεται σε μία από τις συμβαλλόμενες χώρες, μπορεί να πιστοποιηθεί για νομικούς σκοπούς σε όλα τα άλλα υπογράφοντα κράτη. Η πιστοποίηση αυτή καλείται επισημείωση (αγγλικά: apostille, γαλλικά: "certification") ή σφραγίδα της Χάγης. Πρόκειται για μια διεθνή πιστοποίηση συγκρίσιμη με συμβολαιογραφική πράξη στο εσωτερικό δίκαιο, και συνήθως συμπληρώνει την κατά τόπους κατάρτιση συμβολαιογραφικού εγγράφου.
Χέντρικ φαν Μπάλεν

Ο Χέντρικ φαν Μπάλεν (φλαμανδικά: Hendrick van Balen ή Hendrick van Balen I (ο Πρεσβύτερος) ή Hendrik Vanbalen, 1573 ή 1574 ή 1575, Αμβέρσα - 17 Ιουλίου 1632, Αμβέρσα) ήταν Φλαμανδός ζωγράφος και σχεδιαστής υαλογραφιών. 

Διαδραμάτισε σημαντικό ρόλο στην ανανέωση της φλαμανδικής ζωγραφικής στις αρχές του 17ου αιώνα και ήταν ένας από τους διδασκάλους του Άντονι φαν Ντάικ. Μαθητές του, επίσης, υπήρξαν οι Αντονι Άντριενσσεν (Adriaenssen, Anthoni (II)), Γιαν φαν Μπάλεν (Jan van Balen), Γιαν φαν Μπέλκαμπ (Jan van Belkamp), Μάρτεν Μάντεκενς (Marten Mandekens) Φρανς Σνάιντερς (Frans Snijders) και Τζόυς Τάις (Joys Thys).
Ούγκο Μπέττι

Ο Ούγκο Μπέττι (4 Φεβρουαρίου 1892 – 9 Ιουνίου 1953) ήταν Ιταλός θεατρικός συγγραφέας, ποιητής και διηγηματογράφος, με διεθνή ακτινοβολία, ο σημαντικότερος μετά τον Πιραντέλλο Ιταλός δραματουργός του πρώτου μισού του 20ού αιώνα.
Ραβί Σανκάρ

Ο Ραβί Σανκάρ (Βεγγαλέζικα: রবিশঙ্কর, Χίντι: रवि शंकर, ΔΦΑ: [rɔbi ʃɔŋkɔr] - 7 Απριλίου του 1920 - 11 Δεκεμβρίου του 2012), γεννήθηκε ως Ραμπίντρα Σανκάρ Τσοουντχουρί (Chowdhury), ενώ του ονόματός του προηγείτο συχνά από ο τίτλος ευγενείας Παντίτ, που σημαίνει δάσκαλος ή λόγιος. Ήταν Ινδός μουσικός και συνθέτης από τους γνωστότερους δεξιοτέχνες του σιτάρ κατά το δεύτερο μισό του 20ου αιώνα και συνθέτες της ινδουστανικής κλασικής μουσικής.
Cold Lake

Cold Lake είναι ο τίτλος του τέταρτου άλμπουμ του ελβετικού metal συγκροτήματος Celtic Frost, το οποίο κυκλοφόρησε τον Σεπτέμβριο του 1988 μέσω της δισκογραφικής εταιρίας "Noise Records".
Φρανς Σνάιντερς

Ο Φρανς Σνάιντερς φλαμανδικά: Frans Snyders αναφερόμενος και ως Frans Snijders, Αμβέρσα, 11 Νοεμβρίου 1579 - Αμβέρσα, 19 Αυγούστου 1657) ήταν Φλαμανδός ζωγράφος, ο οποίος απεικόνιζε κυρίως ζώα, σκηνές κυνηγίου και νεκρές φύσεις. Ήταν ο πρώτος ειδικευμένος ζωγράφος ζώων και του αποδίδεται η έναρξη μιας ευρείας ποικιλίας νέων τύπων νεκρών φύσεων και θεμάτων με ζώα στην Αμβέρσα. Συχνά συνεργαζόταν με κορυφαίους ζωγράφους της πόλης, όπως οι Πέτερ Πάουλ Ρούμπενς, Άντονι φαν Ντάικ και Γιάκομπ Γιόρντενς.
Vanity/Nemesis

Vanity/Nemesis είναι ο τίτλος του πέμπτου άλμπουμ του ελβετικού metal συγκροτήματος Celtic Frost, το οποίο κυκλοφόρησε τον Απρίλιο του 1990 μέσω της δισκογραφικής εταιρίας "Noise Records". 

Οι κριτικές για το άλμπουμ υπήρξαν ανάμεικτες, με το "AllMusic" να το βαθμολογεί με τέσσερα αστέρια με άριστα τα πέντε και το γερμανικό "Metal Hammer" με 4 / 5, αλλά το "Metal Storm" να του δίνει μέσο όρο βαθμολογιών 6,5 / 10.

Ο δίσκος αποτέλεσε επιστροφή για το συγκρότημα στην αρχική μορφή του, παρουσιάζοντας ένα σύνολο που βασιζόταν στο thrash metal με κάποιες gothic επιρροές.

Αυτός ήταν και ο τελευταίος στούντιο δίσκος που κυκλοφόρησαν οι Celtic Frost πριν την αρχική τους διάλυση, το 1993.
Ανδρέας Ιωσήφ

Ο Ανδρέας Ιωσήφ (17 Ιουλίου 1915 – 15 Οκτωβρίου 2006) του Μιλτιάδη, ήταν Έλληνας δημοσιογράφος και πολιτικός, που υπηρέτησε ως υφυπουργός στην κυβέρνηση του Πλαστήρα.
Ο Τρίτος Άνθρωπος

Η ταινία Ο Τρίτος Άνθρωπος (αγγλ. The Third Man) είναι Φιλμ νουάρ παραγωγής 1949, σε σκηνοθεσία Κάρολ Ριντ. Ο σεναριογράφος και συγγραφέας Γκράχαμ Γκριν έγραψε το σενάριο κι έπειτα εξέδωσε ένα μυθιστόρημα με τον ίδιο τίτλο (το οποίο είχε γράψει ως μέρος της προετοιμασίας για τη συγγραφή του σεναρίου της ταινίας). Πρωταγωνιστές της ταινίας είναι ο Τζόζεφ Κότεν, η Αλίντα Βάλι και ο Όρσον Γουέλς. 

Η ταινία προτάθηκε για τρία βραβεία Όσκαρ, μεταξύ των οποίων και για Όσκαρ Σκηνοθεσίας και βραβεύτηκε με Όσκαρ Ασπρόμαυρης Φωτογραφίας. Το Αμερικανικό Ινστιτούτο Κινηματογράφου την κατέταξε στην 57η θέση στη λίστα με τις καλύτερες ταινίες όλων των εποχών. Σύμφωνα με πολλούς κριτικούς η ταινία συγκαταλέγεται μεταξύ των καλύτερων όλων των εποχών, εφόσον έχει επαινεθεί για τις ερμηνείες των ηθοποιών, για τη μουσική της επένδυση και για την ατμοσφαιρική της φωτογραφία.
IC 1011

O 1011 είναι ένας συμπαγής ελλειπτικός γαλαξίας με φαινόμενο μέγεθος 14,7, και μετατόπιση προς το ερυθρό z=0,02564 (SIMBAD) ή 0,025703 (NASA), ο οποίος απέχει από τον ήλιο 100 με 120 Megaparsecs, ως εκ τούτου το φως χρειάζεται 349,5 εκατομμύρια χρόνια για να φθάσει στη Γη. Η ηλικία του IC 1011 υπολογίζεται ότι είναι περίπου 12,95 δισεκατομμύρια χρόνια.
Τζιν Τίρνεϊ

H Τζιν Τίρνεϊ ("Gene Eliza Tierney", 19 Νοεμβρίου 1920 - 6 Νοεμβρίου 1991) ήταν Αμερικανίδα ηθοποιός του κινηματογράφου και του θεάτρου. Διαθέτοντας ομορφιά και λάμψη (θεωρούταν ως μια από τις ομορφότερες ηθοποιούς της γενιάς της) η Τίρνεϊ που ήταν γόνος εύπορης οικογένειας κέντρισε το ενδιαφέρον του σκηνοθέτη Ανατόλ Λίτβακ που την προέτρεψε να γίνει ηθοποιός. Παρά τις αντιρρήσεις του πατέρα της η δεκαεπτάχρονη, τότε, κοπέλα έκανε το ντεμπούτο της στο Μπρόντγουεϊ στις αρχές του 1938 και σύντομα ακολούθησε και ο κινηματογράφος. Έλαβε παγκόσμια αναγνωρισιμότητα μετά την ερμηνεία της στο Φιλμ Νουάρ, "Λάουρα (Laura)" το 1944 και έλαβε υποψηφιότητα για Όσκαρ Α' Γυναικείου Ρόλου για την ταινία του 1945 "Ας την κρίνει ο Θεός (Leave Her to Heaven, 1945)". Η Τίρνεϊ καθιερώθηκε κατά την δεκαετία του '40 με τους πρωταγωνιστικούς ρόλους στις ταινίες "Ο ουρανός ας περιμένει (Heaven Can Wait, 1943)", "Στην κόψη του ξυραφιού (The Razor's Edge, 1946)", "Ψυχές στην ομίχλη (The Ghost & Mrs. Muir, 1947)" και "Ο Γκρεμός (Whirlpool, 1949)" και η επιτυχία συνεχίστηκε και μέχρι και τα μέσα της δεκαετίας του '50 με την εμφάνισή της πλάι στον Χάμφρεϊ Μπόγκαρτ στην ταινία "Το αριστερό χέρι του θεού (The Left Hand of God, 1955)". 

Η πολύχρονη πάλη της με την μανιοκατάθλιψη, που είχε ως αφετηρία τη γέννα της πρώτης της κόρης, είχε ως αποτέλεσμα να νοσηλευτεί σε νευρολογική κλινική. Αφού βγήκε από την κλινική εμφανίστηκε στις ταινίες "Θύελλα στην Ουάσινγκτον (Advise & Consent, 1962)" και "Ραντεβού με τον θάνατο (Toys in the Attic, 1963)" ακολούθησαν μερικές λιγότερο επιτυχημένες ταινίες και σιγά σιγά αποσύρθηκε μένοντας με τον δεύτερο της σύζυγο στο ράντσο τους στο Τέξας. Η ηθοποιός απεβίωσε το 1991 από εμφύσημα σε ηλικία 70 ετών.
Κώστας Τσιάρας

Ο Κώστας Τσιάρας είναι Έλληνας πολιτικός της Νέας Δημοκρατίας, βουλευτής Καρδίτσας, πρώην υφυπουργός Εξωτερικών και νυν Υπουργός Δικαιοσύνης της Ελληνικής Δημοκρατίας.
Χοσέ Φερρέρ

Ο Χοσέ Φερρέρ (ισπ.: "José Vicente Ferrer de Otero y Cintrón", 8 Ιανουαρίου 1912 – 26 Ιανουαρίου 1992) ήταν Πορτορικανός ηθοποιός του κινηματογράφου και του θεάτρου βραβευμένος με Όσκαρ Α' Ανδρικού Ρόλου για την ταινία του 1950 "Συρανό ντε Μπερζεράκ (Cyrano de Bergerac)". Ήταν ο πρώτος ηθοποιός από την Λατινική Αμερική που βραβεύτηκε με Όσκαρ και μετά τη νίκη του δώρισε το βραβείο του στο πανεπιστήμιο του Πόρτο Ρίκο. Ο Φερρέρ έχει τιμηθεί επίσης με 5 βραβεία Τόνυ δυο για τις ερμηνείες του στα θεατρικά "Συρανό Ντε Μπερζεράκ" και "The Shrike" και τρία για τη σκηνοθεσία των έργων "The Shrike", "The Fourposter", και "Stalag 17". Οι σημαντικότερες ταινίες στις οποίες εμφανίστηκε είναι οι εξής: "Ιωάννα της Λωραίνης (Joan of Arc, 1948)", "Μουλέν Ρουζ (Moulin Rouge, 1952)", "Βροχή (Miss Sadie Thompson, 1953)", "Η Ανταρσία του Κέιν (The Caine Mutiny, 1954)", "Ο Λόρενς της Αραβίας (Lawrence of Arabia, 1962)", "Η Ωραιότερη Ιστορία του Κόσμου (The Greatest Story Ever Told, 1965)", "Το πλοίο των τρελών (Ship of Fools, 1965)", "Φεδόρα (Fedora, 1978)" και "Dune, 1984)".
Θέμα Χριστουπόλεως και των περί αυτά

Το Θέμα Χριστουπόλεως και των περί αυτά, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση Θέματα που δημιουργήθηκε τον 14ο αιώνα με έδρα την Χριστούπολη, την σημερινή Καβάλα.

Δημιουργήθηκε το 1321 με την Συνθήκη του Μέλανος ποταμού που έθετε προσωρινά σε ειρήνη την Βυζαντινή Αυτοκρατορία κατά τον εμφύλιο πόλεμο μεταξύ του αυτοκράτορα Ανδρόνικου Β΄ Παλαιολόγου και του μετέπειτα αυτοκράτορα Ανδρόνικου Γ΄ Παλαιολόγου. Το καπετανίκιο Xριστουπόλεως κατά τον διαχωρισμό των εδαφών που θα όριζαν οι δύο διεκδικητές ήταν στο σύνορο, έτσι αποσπάστηκε από το Θέμα Βολερού που πέρναγε υπό τον Ανδρόνικο Β΄και μαζί με το Θέμα Στρυμώνος και τμήμα του Θέματος Σερρών αποτέλεσε νέα διοικητική μονάδα υπό τον Ανδρόνικο Γ΄. Μετά το 1328 και την παύση του εμφυλίου η παλιά διοικητική διαίρεση αποκαταστάθηκε και το θέμα έπαψε να υπάρχει, ενώ αναφέρεται σε εκκλησιαστικά έγραφα μέχρι το 1335.
Σουκουμάρ Ράι

Ο Σουκουμάρ Ράι (, βεγγαλικά: সুকুমার রায়, 30 Οκτωβρίου 1887 – 10 Σεπτεμβρίου 1923) ήταν κωμικός ποιητής, σεναριογράφος, φωτογράφος, συγγραφέας παιδικών διηγημάτων και τυπογράφος από την περιοχή της Βεγγάλης στην Ινδία. Τα έργα του απολάμβαναν μεγάλης δημοτικότητας στην Ινδία, ακόμα και πολλές δεκαετίες μετά τον θάνατο του. Σε αντίθεση με την καλλιτεχνική επαγγελματική του ενασχόληση ο ίδιος είχε σπουδάσει Φυσική και Χημεία στην Ινδία,ενώ είχε σπουδάσει και Λιθογραφία στο Λονδίνο.

Ο πατέρας του ήταν ο συγγραφέας και καλλιτέχνης Ουπερντρακισόρ Ράι Τσοουντχουρί ο οποίος είχε ιδρύσει τον εκδοτικό οίκο / εκτυπωτήριο το οποίο διαχειρίζονταν πλέον ο Σουκουμάρ, ενώ ο ίδιος ο Σουκουμάρ ήταν ο πατέρας του σκηνοθέτη Σατιατζίτ Ράι.
Parched With Thirst Am I and Dying

Parched With Thirst Am I and Dying είναι ο τίτλος της συλλογής τραγουδιών του ελβετικού metal συγκροτήματος Celtic Frost, η οποία κυκλοφόρησε τον Φεβρουάριο του 1992 μέσω της δισκογραφικής εταιρίας "Noise Records". 

Η συλλογή περιλαμβάνει κομμάτια από τα στούντιο άλμπουμ του συγκροτήματος, ντέμο και πρώην ακυκλοφόρητες ηχογραφήσεις.

Οι κριτικές για το άλμπουμ υπήρξαν θετικές, με το "AllMusic" να το βαθμολογεί με τέσσερα αστέρια με άριστα τα πέντε και το "Metal Storm" με 7,2 / 10.
Are You Morbid?

Are You Morbid? είναι ο τίτλος της συλλογής τραγουδιών του ελβετικού metal συγκροτήματος Celtic Frost, η οποία κυκλοφόρησε τον Ιούνιο του 2003 μέσω της δισκογραφικής εταιρίας "Delta Music UK". 

Η συλλογή περιλαμβάνει κομμάτια αποκλειστικά από τα στούντιο άλμπουμ του συγκροτήματος, όπως και σχετιζόμενων σχημάτων όπως οι Hellhammer και Apollyon Sun, σε αντίθεση με το ""Parched With Thirst Am I and Dying" το οποίο βασιζόταν σε πρώην ακυκλοφόρητες ηχογραφήσεις. Τα δύο πρώτα κομμάτια προέρχονται από το ντέμο "Satanic Rites" και το ΕΡ "Apocalyptic Raids" των Hellhammer, το τελευταίο κομμάτι της συλλογής από το άλμπουμ "Sub"" των Apollyon Sun, ενώ τα υπόλοιπα τραγούδια είχαν κυκλοφορήσει στο παρελθόν στα άλμπουμ και τα ΕΡ του συγκροτήματος.
Walk off the Earth

Walk off the Earth είναι ένα καναδικό συγκρότημα, που παίζει alternative rock, ska, and reggae rock . Δημιουργήθηκε το 2006 στο Μπέρλινγκτον, του Οντάριο, και έγινε γνωστό στο κόσμο κάνοντας χαμηλού προϋπολογισμού μουσικά βίντεο επανεκτελέσεων και πρωτότυπων τραγουδιών. Το συγκρότημα απέκτησε τους θαυμαστές του χωρίς βοήθεια από δισκογραφικές εταιρείες ή από ατζέντες και μάνατζερς. Το Φεβρουάριο του 2012, η μουσική βιομηχανία "Crazed Hits" ανακοίνωσε ότι το συγκρότημα έκανε συμβόλαιο με την Columbia Records. Το συγκρότημα έγινε γνωστό για την επανεκτέλεση διάσημων τραγουδιών στο YouTube, χρησιμοποιώντας ασυνήθιστα μουσικά όργανα, όπως το ουκουλέλε και το θέρεμιν, όπως και ήχους από διάφορα αντικείμενα (looping). Τη παραγωγή της μουσικής και των βίντεο την έκανε μέλος του συγκροτήματος και γνώστης πολλών οργάνων ο Gianni "Luminati" Nicassio.
Ιβαΐλοβγκραντ

Το Ορτάκιοϊ της Θράκης (σημερινή ονομασία Ιβαΐλοβγκραντ), είναι πόλη της Βουλγαρίας κοντά στα ελληνοβουλγαρικά σύνορα, δίπλα στο νομό Έβρου. Βρίσκεται δεξιά του ποταμού Άρδα σε απόσταση 4 χιλιομέτρων και στο ανατολικότερο τμήμα της οροσειράς της Ροδόπης. Είναι το διοικητικό κέντρο του ομώνυμου Δήμου Ιβαΐλοβγκραντ. Η πόλη έχει πληθυσμό 3.756 κατοίκους.

thumb|Ρωμαϊκή έπαυλη του 1ου αι. που βρέθηκε στο Ορτάκιοϊ.
thumb|Οικία παραδοσιακής αρχιτεκτονικής.
Μαζατλάν

Το Μαζατλάν ("Mazatlán") είναι πόλη της πολιτείας Σιναλόα του Μεξικού. Η πόλη είναι έδρα του ομώνυμου δήμου και λιμένας στην ακτή του Ειρηνικού Ωκεανού, ανατολικά του νοτιότατου άκρου της Χερσονήσου Μπάχα Καλιφόρνια. Με πληθυσμό 438.434 κατοίκους (η πόλη) και 489.987 (ο δήμος) στην απογραφή του 2010, το Μαζατλάν είναι η δεύτερη μεγαλύτερη πόλη της Σιναλόα.

Η ονομασία της πόλεως προέρχεται από τη λέξη «μαζατλάν» της γλώσσας Νάουατλ, που σημαίνει «τόπος των ελαφιών» (πρβλ. το ομώνυμο ελληνικό χωριό). Η πόλη ιδρύθηκε το 1531 από έναν στρατό Ισπανών και ιθαγενών οικιστών. Κατά τα μέσα του 19ου αιώνα, μία μεγάλη ομάδα μεταναστών έφθασε από τη Γερμανία και ανέπτυξε την πόλη σε ακμάζον εμπορικό λιμάνι, εισάγοντας εξοπλισμό για τα γειτονικά χρυσωρυχεία και αργυρωρυχεία. Η πόλη υπήρξε η πρωτεύουσα της Σιναλόα από το 1859 ως το 1873. Οι Γερμανοί οικιστές επηρέασαν επίσης την τοπική μουσική, τη «μπάντα», που αποτελεί παραλλαγή της βαυαρικής δημοτικής μουσικής, ενώ ίδρυσαν τη ζυθοποιία "Pacífico (Cerveza Pacífico Clara)" τον Μάρτιο του 1900.

Σήμερα η πόλη είναι γνωστότερη ως δημοφιλής τουριστικός προορισμός, με τις παραλίες της γεμάτες ξενοδοχεία. Οχηματαγωγό πλοίο εξυπηρετεί το εμπόριο με τη Μπάχα Καλιφόρνια. Ο δήμος έχει έκταση 3.068,48 τετραγωνικών χιλιομέτρων και περιλαμβάνει και μικρότερους οικισμούς, όπως οι Βίγια Ουνιόν, Λα Νόρια, Ελ Κελίτε, Ελ Αβάλ και πολλά άλλα μικρά χωριά. Το Μαζατλάν εξυπηρετείται από το Διεθνές Αεροδρόμιο Χενεράλ Ραφαέλ Μπουέλνα.
Όταν σπάσαμε τις αλυσίδες

Όταν σπάσαμε τις αλυσίδες (πρωτότυπος τίτλος: "The Defiant Ones") είναι δραματική ταινία παραγωγής 1958 σε σκηνοθεσία Στάνλεϊ Κρέιμερ με πρωταγωνιστές τους Σίντνεϊ Πουατιέ, Τόνι Κέρτις, Κάρα Γουίλιαμς και Θίοντορ Μπάικελ. Η ταινία βασίζεται σε ιστορία του Νέντρικ Γιανγκ, την οποία διασκεύασε ο Χάρολντ Τζέικομπ Σμιθ για τη μεγάλη οθόνη.
Φιάλη του Λέιντεν

Φιάλη του Λέιντεν ή Λουγδουνική λάγηνος ονομάζεται συσκευή αποθήκευσης ηλεκτρικού φορτίου που βασίζεται στην αρχή λειτουργίας του πυκνωτή. Η συσκευή επινοήθηκε ανεξάρτητα από τον Γερμανό κληρικό Έβαλντ Γκέοργκ φον Κλάιστ (Ewald Georg von Kleist) και τον Ολλανδό επιστήμονα Πήτερ φαν Μούσχενμπρουκ (Pieter van Musschenbroek) του πανεπιστημίου του Λέιντεν, το 1745. Αποτελείται από ένα γυάλινο δοχείο (βάζο) που φέρει επένδυση εσωτερικά και εξωτερικά με μεταλλικά φύλλα (αρχικά ψευδαργύρου), τα οποία διακόπτονται σε επαρκή απόσταση από το στόμιο του δοχείου, ώστε να μην σχηματίζεται σπινθήρας. Ένα αγώγιμο στέλεχος διαπερνά το πώμα του δοχείου, και έρχεται σε επαφή με την εσωτερική επένδυση. Η φιάλη του Λέιντεν επομένως είναι ένας πυκνωτής με οπλισμούς τα δύο μεταλλικά φύλλα, και διηλεκτρικό τα τοιχώματα του γυάλινου δοχείου.

Η φιάλη του Λέιντεν έχει αναλογικά με το μέγεθός της πολύ μικρή χωρητικότητα, αλλά παρουσιάζει αντοχή σε πολύ υψηλές τιμές δυναμικού (διαφορά τάσης). Χρησιμοποιείται σε πειράματα στατικού ηλεκτρισμού ως αποθήκη φορτίου.
Φρανκ Μπορζέιγκι

Ο Φρανκ Μπορζέιγκι ("Frank Borzage", 23 Απριλίου 1894 – 19 Ιουνίου 1962) ήταν Αμερικανός σκηνοθέτης βραβευμένος με δυο Όσκαρ Σκηνοθεσίας για τις ταινίες "Έβδομος ουρανός (7th Heaven, 1927)" και "Bad Girl, 1931". Είναι επίσης γνωστός για τη σκηνοθεσία των ταινιών "Άγγελος του δρόμου (Street Angel, 1928)", "Αποχαιρετισμός στη σημαία (Farewell to Arms, 1932)", "Διαβατικά πουλιά (Man's Castle, 1934)", "Ο πόθος (Desire, 1936)", "Οι τρεις σύντροφοι (The Three Comrades, 1938)", "Αυτοί που ξέχασαν το θεό (Strange Cargo, 1940)" και "This Mortal Storm, 1940". Ο Μπορζέιγκι ήταν επιτυχημένος σκηνοθέτης κατά την περίοδο του βωβού κινηματογράφου, αλλά έφτασε στο απόγειο της δόξας με την έλευση του ήχου, αντλώντας επιρροές από το έργο του του Φρήντριχ Βίλεμ Μουρνάου που εργαζόταν επίσης για την Fox την ίδια περίοδο, ανέπτυξε το δικό του προσωπικό στυλ.
Σάμιουελ Μπίσοφ

Ο Σάμιουελ Μπίσοφ (αγγλικά: "Samuel Bischoff", 11 Αυγούστου 1890 - 21 Μαΐου 1975) ήταν Αμερικανός παραγωγός ταινιών, ο οποίος συμμετείχε σε πάνω από 400 ταινίες μεγάλου μήκους και διάφορες σειρές μεταξύ 1922 και 1964. Γεννημένος στο Χάρτφορντ του Κονέκτικατ, αποφοίτησε από το Πανεπιστήμιο της Βοστώνης, και κατευθύνθηκε στο Χόλιγουντ, με την καριέρα του να ξεκινά το 1922, κάνοντας παραγωγές σε κωμικές ταινίες μικρού μήκους, συμπεριλαμβανομένης και της ταινίας "Στα πρόθυρα της τρέλας", στην οποία πρωταγωνιστούσε ο Σταν Λόρελ.

Ο Μπίσοφ, επίσης, ήταν επικεφαλής της Samuel Bischoff Productions, μιας εταιρείας χαμηλού μπάτζετ, που λειτούργησε τη δεκαετία του 1930. Κατόπιν, τράβηξε την προσοχή του Χάρι Κον, διευθυντή της Columbia Pictures, και ο οποίος τον έφερε στην εταιρεία, αρχικά ως διευθυντή παραγωγής, σε ταινίες μεγάλου μήκους. Παρόλα αυτά, το 1932, πήγε στη Warner Bros., αλλά το 1941, επέστρεψε στη Columbia Pictures. Εκτός αυτών, υπήρξε και πρόεδρος της Moroccan Pictures Inc., το 1948. Το 1964 έμελλε να γινόταν η τελευταία του παραγωγή με την ταινία "The Strangler".

Ο Μπίσοφ πέθανε το 1975 στο Χόλιγουντ της Καλιφόρνια, σε ηλικία 84 ετών.
Επτά Θάλασσες

thumb|right|300px|Χάρτης με τους Ωκεανούς του κόσμου.
thumb|right|300px|Χάρτης με τους Ωκεανούς.
Οι "Επτά Θάλασσες" ("Seven Seas" όπως στο ιδίωμα "sail the Seven Seas" [πλέει στις επτά θάλασσες]) είναι μια αρχαία φράση για όλους τους ωκεανούς του κόσμου. Από τον 19ο αιώνα, ο όρος έχει ληφθεί να περιλαμβάνει επτά σώματα ωκεάνιου νερού:

* τον Αρκτικό Ωκεανό "(Arctic Ocean)"
* τον Βόρειο Ατλαντικό Ωκεανό "(North Atlantic Ocean)"
* τον Νότιο Ατλαντικό Ωκεανό "(South Atlantic Ocean)"
* τον Ινδικό Ωκεανό "(Indian Ocean)"
* το Βόρειο Ειρηνικό Ωκεανό "(North Pacific Ocean)"
* το Νότιο Ειρηνικό Ωκεανό "(South Pacific Ocean)"
* το Νότιο (ή Ανταρκτικό) Ωκεανό "(Southern (or Antarctic) Ocean)"

Ο Παγκόσμιος Ωκεανός είναι επίσης συλλογικά γνωστός ως 'η θάλασσα' "('the sea')". Ο Διεθνής Υδρογραφικός Οργανισμός "(International Hydrographic Organization)", καταγράφει άνω των 70 διακριτών σωμάτων νερού, ονόματι θάλασσες.
Αεροδρόμιο του Άμπερπορθ

Το Αεροδρόμιο του Άμπερπορθ (αγγλικά: "Aberporth Airport") (ICAO: EGFA) είναι ένα αεροδρόμιο κοντά στο χωριό Άμπερπορθ της κομητείας του Κερεντίγκιον στην Δυτική Ουαλία. Η εγκατάσταση είναι γνωστή και ως Αερολιμένας Δυτικής Ουαλίας, καθώς χρησιμοποιείται για εσωτερικές πτήσεις μεταξύ της Ουαλίας και του υπόλοιπου Ηνωμένου Βασιλείου. Το αεροδρόμιο πρόσφατα υπέστη σημαντικές βελτιώσεις επέκτασης του μήκους του διαδρόμου από τα 945 στα 1.257 μέτρα.

Το αεροδρόμιο είναι κέντρο ανάπτυξης πολιτικών και στρατιωτικών μη επανδρωμένων εναέριων οχημάτων (UAV), γνωστών και ως "ντρόουνς". Στη στρατιωτική του χρήση περιλαμβάνονται οι δοκιμές πυραύλων από το Βρετανικό Στρατό, καθώς και η εκτόξευση πυραύλων για ατμοσφαιρικές έρευνες.

Το Αεροδρόμιο του Άμπερπορθ διαθέτει άδεια (Αριθμός P859) από την υπηρεσία πολιτικής αεροπορίας του Ηνωμένου Βασιλείου για επιβατικές πτήσεις ή για χρήση του για εκπαιδευτικά αεροσκάφη. Ωστόσο, δεν διαθέτει άδεια για χρήση του τις νυχτερινές ώρες.
Αεροδρόμιο του Άνγκλεσι

Το Αεροδρόμιο του Άνγκλεσι (ουαλικά: "Maes Awyr Môn") (IATA: Vly, ICAO: EGOV) είναι δημόσιο αεροδρόμιο της κομητείας του Άνγκλεσι, που βρίσκεται στο Λάνφερ-ιν-Νομπλ. Η έναρξη της λειτουργίας του έγινε το 2007, έτος ολοκλήρωσης του τερματικού σταθμού του αεροδρομίου, που κόστισε £1.000.000.
NGC 6872

O NGC 6872 είναι ραβδωτός σπειροειδής γαλαξίας στον αστερισμό Ταώς. Ο γαλαξίας απέχει περίπου 210 εκατομμύρια έτη φωτός από τη Γη. Ο NGC 6872 αλληλεπιδρά με ένα φακοειδή γαλαξία, τον IC 4790, ενώ στην ομάδα γαλαξιών του Ταώ. Ο NGC 6872 χαρακτηρίζεται από τους επιμήκεις σπειροειδείς βραχίονές του, με αποτέλεσμα ο NGC 6872 από άκρη σε άκρη να έχει μήκος περίπου 520.000 έτη φωτός, χαρακτηριζόμενος ως ένας από τους μεγαλύτερους γνωστούς σπειροειδείς γαλαξίες. Τον γαλαξία ανακάλυψε ο Τζον Χέρσελ στις 27 Ιουνίου 1835.
Ρόμπερτ Μίτσαμ

Ο Ρόμπερτ Μίτσαμ ("Robert Charles Durman Mitchum", 6 Αυγούστου 1917 – 1 Ιουλίου 1997) ήταν Αμερικανός ηθοποιός του κινηματογράφου, σκηνοθέτης, συγγραφέας και συνθέτης. Ο Μίτσαμ έγινε γνωστός συμμετέχοντας σε διάφορα φιλμ νουάρ κατά τη διάρκεια της δεκαετίας του '50 και '60, όπου ερμήνευε ρόλους αντιήρωα. Είναι γνωστός για τη συμμετοχή του στις ταινίες: "Ήρωες του Κασίνο (Story of G.I. Joe, 1945)", που του χάρισε την πρώτη και μοναδική του υποψηφιότητα για Όσκαρ, "Διασταυρούμενα πυρά (Crossfire, 1947)", "Αμάρτημα του παρελθόντος (Out of the Past, 1949)", "Η Νύχτα του Κυνηγού (The Night of the Hunter, 1955)", "Μονομαχία στον Ατλαντικό (The Enemy Below, 1957)", "Αυτοί που δε ριζώνουν πουθενά (The Sundowners, 1960)", "Δυο Γίγαντες Συγκρούονται (Cape Fear, 1962)" και "Η Κόρη του Ράιαν (Ryan's Daughter, 1970)". 

Το 1999, το Αμερικανικό Ινστιτούτο Κινηματογράφου τον κατέταξε στην 23η θέση στη λίστα με τους 25 μεγαλύτερους σταρ όλων των εποχών.
Οσίας Μπέερτ

Ο Οσίας Μπέερτ (φλαμανδικά: Osias Beert αναφερόμενος και ως Osias Beert the Elder (ο πρεσβύτερος) (περ. 1580 – 1623/24) ήταν Φλαμανδός ζωγράφος που δραστηριοποιήθηκε στην Αμβέρσα και διαδραμάτισε σημαντικό ρόλο στην πρώιμη εξέλιξη της μορφής της νεκρής φύσης με λουλούδια και σκεύη "πρωινού γεύματος" ως ανεξάρτητες μορφές τέχνης (genres) στη βορειοευρωπαϊκή ζωγραφική. Αναγνωρίστηκε ως ένας από τους ζωγράφους με τη μεγαλύτερη επιρροή στους ζωγράφους νεκρών φύσεων της πρώτης γενεάς στη Φλάνδρα.
Γιόσσε φαν ντερ Μπάρεν

Ο Γιόσσε φαν ντερ Μπάρεν (φλαμανδικά: Josse van der Baren, επίσης γνωστός και ως Joost van der Baren, Jodocus van der Baren, Λέουβεν, μεταξύ 1540/1560 - Λέουβεν 1604/1624) ήταν Φλαμανδός ζωγράφος ιστορικών θεμάτων και σχεδιαστής, ο οποίος δραστηριοποιήθηκε στην περιοχή του Λέουβεν κατά τα τέλη του 16ου - αρχές 17ου αιώνα.
20 Years of Jethro Tull

Το 20 Years of Jethro Tull είναι τριπλή συλλογή τραγουδιών του αγγλικού ροκ συγκροτήματος Jethro Tull, η οποία κυκλοφόρησε στις 27 Ιουνίου του 1988 μέσω της δισκογραφικής εταιρίας "Chrysalis Records".

Η συλλογή περιλαμβάνει τα πρώτα είκοσι χρόνια της δισκογραφικής πορείας του συγκροτήματος και είχε αρχικά κυκλοφορήσει σε μορφή πενταπλού δίσκου βινυλίου με τους τίτλους του κάθε άλμπουμ να είναι ""Radio Archives", "Rare Tracks", "Flawed Gems", "Other Sides of Tull" και "The Essential Tull". Η έκδοση του CD αποτελούνταν από τρία μέρη με τίτλους "Radio Archives and Rare Tracks", "Flawed Gems and Other Sides of Tull"" και ""The Essential Tull".

Παράλληλα, κυκλοφόρησε μία πιο περιεκτική έκδοση της συλλογής σε μορφή μονού CD ή διπλού βινυλίου με τίτλο "20 Years of Jethro Tull: Highlights"".
Φράνσις Ουάλας

Ο Φράνσις Ουάλας (αγγλικά: "Francis Wallace", 12 Φεβρουαρίου 1894 – 19 Αυγούστου 1977) ήταν Αμερικανός αθλητικογράφος, συγγραφέας, σεναριογράφος και σχολιαστής, τόσο στην τηλεόραση όσο και στο ράδιο. Έγγραφά του φυλάσσονται στο Francis Wallace Collection, στα αρχεία του Πανεπιστημίου Notre Dame.
Monotheist

Monotheist είναι ο τίτλος του έκτου άλμπουμ του ελβετικού metal συγκροτήματος Celtic Frost, το οποίο κυκλοφόρησε τον Μάιο του 2006 μέσω της δισκογραφικής εταιρίας "Century Media". 

Οι ηχογραφήσεις του δίσκου πραγματοποιήθηκαν από το 2002 ως το 2005 στο "Horus Sound Studio" του Ανόβερου και η παραγωγή του πραγματοποιήθηκε από τα μέλη των Celtic Frost με την βοήθεια του Πίτερ Τέγκτρεν.

Η κυκλοφορία του ""Monotheist" πραγματοποιήθηκε ταυτόχρονα σε όλο τον κόσμο σε τρεις διαφορετικές εκδόσεις, με το digipak περιορισμένης έκδοσης να έχει διαφορετικό εξώφυλλο και το επιπλέον κομμάτι "Temple of Depression", ενώ η έκδοση βινυλίου και η ιαπωνική έκδοση περιελάμβανε το κομμάτι "Incantation Against You"", ένα κομμάτι a cappella το οποίο ηχογραφήθηκε από την Σιμόν Βόλενβάιντερ και μία ανδρική χορωδία. Το κομμάτι είναι εμπνευσμένο από μεσοποταμιακά τελετουργικά γραπτά για εξορία, όπως και το κείμενο "Maklu" από το ""Νεκρονομικόν" του Χάουαρντ Φίλιπς Λάβκραφτ.

Παράλληλα με την κυκλοφορία του δίσκου, προβλήθηκε ένα βίντεο κλιπ για το κομμάτι "A Dying God Coming into Human Flesh"", σε σκηνοθεσία της Τζέσι Φίσερ.
Ντάχλα

Η Ντάχλα (αραβικά: الداخلة‎, ισπανικά: Villa Cisneros) είναι πόλη στη Δυτική Σαχάρα. Είναι η δεύτερη μεγαλύτερη πόλη της χώρας και βρίσκεται σε μία μικρή χερσόνησο στις αφρικανικές ακτές του Ατλαντικού Ωκεανού, 550 χιλιόμετρα νότια της πρωτεύουσας Ελ Αγιούν. Το 2012 ο πληθυσμός της υπολογίζονταν στους 97.635 κατοίκους.
Κόπρανα

thumb|Κόπρανα ελέφαντα
Τα κόπρανα είναι στερεά ή ημιστερεά απόβλητα που παράγονται από το γαστρεντερικό σύστημα των ζώων και αποβάλλονται μέσω του πρωκτού ή της κλοάκης (ή αμάρας) με τη διαδικασία της αφόδευσης. Περιλαμβάνουν άπεπτη τροφή, τροφή χωρίς θρεπτικά συστατικά ή περίσσεια βακτηρίων και άλλων ενδοβιωτικών οργανισμών. Τα κόπρανα έχουν διάφορες χρήσεις, όπως ως λίπασμα στη γεωργία, όπως το γκουανό και ως πηγή καυσίμου.



κατηγορία:Πεπτικό σύστημα
Ντένις φαν Άλσλοοτ

Ο Ντένις φαν Άλσλοοτ (φλαμανδικά:Denis van Alsloot, γνωστός επίσης και ως Denijs van Alsloot, Denys van Alsloot, Denijs Van Alsloot), περ. 1570 - περ. 1626) ήταν Φλαμανδός ζωγράφος τοπίων και σκηνών της καθημερινότητας και σχεδιαστής, ο οποίος προσλήφθηκε ως αυλικός ζωγράφος και εργάστηκε για την τοπική αριστοκρατία στις Βρυξέλλες.
NGC 4414

O NGC 4414 είναι μη ραβδωτός σπειροειδής γαλαξίας ο οποίος απέχει 62 εκατομμύρια έτη φωτός από τον Γαλαξία μας. Έχει διάμετρο 56.000 έτη φωτός, παρατηρείται στον αστερισμό Κόμη Βερενίκης και διαθέτει μικρές σπειροειδείς δομές χωρίς μεγάλους διακριτούς βραχίονες. Στον NGC 4414 έχουν παρατηρηθεί δύο υπερκαινοφανείς αστέρες, ο SN 1974G το 1974 και ο SN 2013df το 2003. 

Παρατηρήθηκε δύο φορές από το διαστημικό τηλεσκόπιο Χαμπλ μία το 1995 ως μέρος της κύριας αποστολής του που αφορούσε εν γένει στις αποστάσεις των γαλαξιών και μία το 1999 ως μέρος του Heritage Project. Οι εξωτερικοί βραχίονες του γαλαξία φαίνονται μπλε λόγω της συνεχιζόμενης δημιουργίας νέων αστέρων. 
O NGC 4414 είναι επίσης ένας ιδιαίτερα απομονωμένος γαλαξίας χωρίς αλληλεπιδράσεις με άλλους γαλαξίες.
Πενσυλβάνια εποχή

Γενικός γεωγραφικός χάρτης των [[ΗΠΑ]] κατά τη μέση Πενσυλβάνια
Η Πενσυλβάνια (επίσης γνωστή ως Άνω Λιθανθρακοφόρος ή Ύστερη Λιθανθρακοφόρος) είναι σύμφωνα με τον γεωλογικό χρόνο της ICS η νεότερη από τις εποχές της Λιθανθρακοφόρου. Διήρκeσε 323,2 - 298,9 Ma (million years ago}. Όπως συμβαίνει και με πολλές άλλες γεωχρονολογικές μονάδες τα στρώματα που καθορίζουν την Πενσυλβάνια είναι γνωστά, αλλά οι ακριβείς ημερομηνίες έναρξης και τέλους της περιόδου είναι αβέβαιες. Η Πενσυλβάνια εποχή πήρε το όνομά της από την ομώνυμη Πενσυλβάνια, όπου τα ανθρακοπαραγωγά στρώματα της περιόδου είναι ευρύτατα διαδεδομένα.
The Best of Acoustic Jethro Tull

Το The Best of Acoustic Jethro Tull είναι συλλογή τραγουδιών του αγγλικού ροκ συγκροτήματος Jethro Tull, η οποία κυκλοφόρησε στις 12 Μαρτίου του 2007 μέσω της δισκογραφικής εταιρίας "EMI Records".

Οι κριτικές για την συλλογή υπήρξαν μέτριες προς θετικές, με το "Allmusic" να την βαθμολογεί με τέσσερα αστέρια με άριστα τα πέντε, το "PopMatters" με 6 / 10 και το "ProgArchives" με 3,35 / 5.

Η συλλογή περιλαμβάνει ακουστικές εκτελέσεις γνωστών κομματιών των Jethro Tull, όπως και ακουστικά τραγούδια από σχεδόν όλη την δισκογραφία τους.
Κερνάρφον

Το Κερνάρφον (ουαλικά: "Caernarfon" «Καϊρνάρβον») είναι πόλη, κοινότητα και λιμάνι του Γκουίνεντ στην Ουαλία. Ο πληθυσμός της το 2011 ήταν 9.615 κάτοικοι. Βρίσκεται κατά μήκος του αυτοκινητοδρόμου A487, στην ανατολική ακτή των Στενών Μενάι, απέναντι από το Νησί του Άνγκλεσι. Απέχει 13,8 χλμ από το Μπάνγκορ, 31,2 χλμ από το Πόρθμαντογκ και 12,9 χλμ από το Λάνμπερις και το Εθνικό Πάρκο Σνοουντόνια.

Η ιστορική σπουδαιότητα και τα ορόσημα της πόλης την έχουν καταστήσει σημαντικό τουριστικό κέντρο. Πολλές τοπικές επιχειρήσεις στηρίζονται στον τομέα του τουρισμού. Εκεί υπάρχουν πολλοί ξενώνες, ξενοδοχεία, πανδοχεία, μπαρ, εστιατόρια και διάφορα καταστήματα. Η πλειονότητα των καταστημάτων της πόλης βρίσκεται είτε στο κέντρο της πόλης, γύρω από την Οδό Πουλ και την Πλατεία Κάστρου (Maes), καθώς και στην Προκυμαία Βικτόρια.

Ανάμεσα στα ιστορικά μνημεία της πόλης περιλαμβάνονται το Κάστρο του Κερνάρφον, τα ιστορικά τείχη, η Εκκλησία του Αγίου Πέμπλιγκ, ο ανδριάντας του Ντέιβιντ Λόιντ Τζορτζ, η Παλαιά Αγορά, τα Παλαιά Δικαστήρια κλπ.
Φορτ Λόντερντεϊλ

Το Φορτ Λόντερντεϊλ (αγγλικά: "Fort Lauderdale") είναι πόλη στην πολιτεία Φλόριντα των ΗΠΑ που βρίσκεται στην κομητεία Pinellas της Φλόριντα. Στην απογραφή του 2013 είχε 172.389 κατοίκους.
NGC 66

Ο NGC 66 είναι ραβδωτός σπειροειδής γαλαξίας στον αστερισμό Κήτος. Απέχει περίπου 340 εκατομμύρια έτη φωτός από το ηλιακό σύστημα και έχει διάμετρο 110.000 ετών φωτός. Τον ανακάλυψε ο αστρονόμος Φρανκ Μύλερ (Frank Muller) το 1886.
Ζακ Μπάκερεελ

Ο Ζακ Μπάκερεελ (φλαμανδικά: Jacques Backereel, γνωστός και με τα ονόματα Jackus Backel, Jackus Backerl, Jaeckes Bakereil, 1590 Αμβέρσα - 1668 Αμβέρσα) ήταν Φλαμανδός ζωγράφος τοπίων της τεχνοτροπίας μπαρόκ.
NGC 73

Ο NGC 73 είναι σπειροειδής γαλαξίας στον αστερισμό Κήτος. Απέχει περίπου 350 εκατομμύρια έτη φωτός από το ηλιακό σύστημα και έχει διάμετρο περίπου 160.000 ετών φωτός. Τον ανακάλυψε ο Αμερικανός αστρονόμος Λιούις Α. Σουίφτ (Lewis A. Swift) την 21η Οκτωβρίου 1886.
Φρανς Μπουλς

Ο Φρανς Μπουλς (φλαμανδικά: Frans Boels, περ. 1555 Μέχελεν - 1596 Αμβέρσα ήταν Φλαμανδός ζωγράφος και σχεδιαστής, ο οποίος δραστηριοποιήθηκε στην Ολλανδική Δημοκρατία κατά τα τελευταία χρόνια της ζωής του. Είναι κυρίως γνωστός ως ζωγράφος τοπίων.
Βόλφγκανγκ Ράινχαρντ

Ο Βόλφγκανγκ Ράινχαρντ (γερμανικά: "Wolfgang Reinhardt", 13 Δεκεμβρίου 1908 - 28 Ιουλίου 1979) ήταν Γερμανός παραγωγός ταινιών και σεναριογράφος. Έκανε την παραγωγή δέκα ταινιών, μεταξύ το 1940 και το 1973. Επίσης, υπήρξε υποψήφιος για Όσκαρ Καλύτερου Διασκευασμένου Σεναρίου μαζί με τον Τσαρλς Κάουφμαν, το 1962, για το έργο "Φρόιντ: Απόκρυφα πάθη". Ο Ράινχαρντ γεννήθηκε στο Βερολίνο της Γερμανίας και πέθανε στη Ρώμη της Ιταλίας.
Λέσλι Νίλσεν

Ο Λέσλι Νίλσεν ("Leslie William Nielsen", 11 Φεβρουαρίου 1926 - 28 Νοεμβρίου 2010) ήταν Καναδός σατιρικός ηθοποιός.
Χανς Μπολ

Ο Χανς Μπολ (φλαμανδικά: "Hans Bol", 16 Δεκεμβρίου 1534 – 20 Νοεμβρίου 1593) ήταν Φλαμανδός ζωγράφος, ο οποίος μετανάστευσε στην Ολλανδική Δημοκρατία. Έγινε γνωστός ως τοπιογράφος και ζωγράφος αλληγορικών και βιβλικών σκηνών με τη μανιεριστική τεχνοτροπία.
Τμήμα Ανατολικών Σποράδων

Το Τμήμα Ανατολικών Σποράδων ή Τμήμα Ανατολικών Νήσων (1828-1830) ονομαζόταν ένα από τα δεκατρία τμήματα (διοικητικές περιφέρειες) που δημιουργήθηκαν με τη διοικητική διαίρεση του 1828 της νεοσύστατης Ελληνικής Πολιτείας από την Κυβέρνηση Καποδίστρια με το Ι' ψήφισμα της 13ης Απριλίου 1828 και το οποίο καταργήθηκε δυο χρόνια αργότερα, τον Ιούνιο του 1830, όταν η ελληνική κυβέρνηση αναγκάστηκε να αποχωρήσει, δεδομένου ότι η Σάμος και τα υπόλοιπα νησιά της περιοχής, επέστρεψαν στην κυριαρχία της Υψηλής Πύλης, γιατί δεν είχαν περιληφθεί στο Πρωτόκολλο του Λονδίνου του 1830 στο οποίο περιγραφόταν τα εδάφη που έμεναν ανεξάρτητα εκτός της Οθωμανικής Αυτοκρατορίας.

Στο τμήμα αυτό περιλαμβάνονταν τα νησιά Κάλυμνος, Λέρος, Πάτμος, Ικαρία και η Σάμος στην οποία είχε την έδρα του ο έκτακτος επίτροπος. Έκτακτος επίτροπος Ανατολικών Σποράδων ορίστηκε ο Ιωάννης Κωλέττης ο οποίος πήγε στη Σάμο τον Ιούλιο του 1828. Μετά την αναχώρηση των Ελληνικών αρχών από τη Σάμο τον Ιούνιο του 1830 έφυγε και ο Ιωάννης Κωλέττης. Τότε γύρισε στη Σάμο ο Λυκούργος Λογοθέτης και σχηματίστηκε η Σαμιακή Πολιτεία, μέχρι το 1834.

Κατά τη διάρκεια της ύπαρξης του τμήματος Ανατολικών Σποράδων, αρχηγός της εκτελεστικής δυνάμεως, ήταν ο Κωνσταντίνος Λαχανάς, ο οποίος είχε διορισθεί από την Γενική Συνέλευση των Σαμίων Γενικός Καπετάνιος του εν Σάμω Ελληνικού Στρατού από το 1824. Μετά την αποχώρηση της διοίκησης της Ελληνικής Πολιτείας το 1830, ο Λαχανάς συνέχισε να είναι στρατιωτκός αρχηγός, διορισμένος από τον Λυκούργο Λογοθέτη.
Μάρκος Παλαιολόγος Ιάγαρης

Ο Μάρκος Παλαιολόγος Ιάγαρης ή Ίαγρος ήταν Βυζαντινός αριστοκράτης και διπλωματικός απεσταλμένος.

Κάνει για πρώτη φορά την εμφάνισή του στην Κωνσταντινούπολη το 1401, όπου και χαρακτηρίζεται ως "οικείος" του Αυτοκράτορα. Το 1417, πιθανώς εστάλη σε διπλωματική αποστολή στους Ενετούς του Μωριά. Το 1422 και, εκ νέου, το 1429 εστάλη από τον Αυτοκράτορα Ιωάννη Η΄ Παλαιολόγο ως απεσταλμένος στον Οθωμανό Σουλτάνο Μουράτ Β΄. Εκείνη την περίοδο κατείχε το σχετικά χαμηλό αξίωμα του "πρωτοβεστιαρίτη", ωστόσο σύντομα προβιβάστηκε ως "πρωτοστράτωρ", ενώ, αργότερα, στο υψηλόβαθμο αξίωμα του "μέγα στρατοπεδάρχη", το οποίο και κατείχε, ήδη, προ της διπλωματικής αποστολής του το 1430 προς τον Πάπα Μαρτίνο Ε΄. Κατά την επιστροφή του από την αποστολή του προς τον Πάπα, κατόπιν σχετικών διαταγών του Αυτοκράτορα, αναβάθμισε τον Θωμά Παλαιολόγο στο αξίωμα του Δεσπότη στον Μωριά. Ηγήθηκε ακόμη δύο διπλωματικών αποστολών εκτός Βυζαντινής Αυτοκρατορίας, μία το 1433 προς τον Πάπα Ευγένιο Δ΄, καθώς και μία το 1438 στη Βενετία.

Σύμφωνα με τον Ροντόλφ Γκιγιάν, ήταν νυμφευμένος με αγνώστων στοιχείων δεσποινίδα, η οποία καταγόταν από την οικογένεια των Πετραλίφα, ενώ θεωρείται αρκετά πιθανό ο ίδιος να ήταν αδερφός έτερου υψηλόβαθμου αξιωματούχου, του Μανουήλ Παλαιολόγου Ιάγαρη.
The Very Best of Jethro Tull

Το The Very Best of Jethro Tull είναι συλλογή τραγουδιών του αγγλικού ροκ συγκροτήματος Jethro Tull, η οποία κυκλοφόρησε στις 14 Μαΐου 2001 μέσω της δισκογραφικής εταιρίας "Chrysalis Records".

Η επιλογή των κομματιών που αποτελούν την συγκεκριμένη κυκλοφορία πραγματοποιήθηκε από τον τραγουδιστή των Jethro Tull, Ίαν Άντερσον και περιλαμβάνει τραγούδια από όλη την δισκογραφία του συγκροτήματος.
Κανναβιδιόλη

Η Κανναβιδιόλη (CBD) είναι οργανική ένωση και είναι ένα από τουλάχιστον 85 κανναβινοειδή που υπάρχουν στην Κάνναβη. Πρόκειται για ένα σημαντικό φυτοκανναβινοειδές, που αντιστοιχεί στο 40% του εκχυλίσματος του φυτού κάνναβης και χρησιμοποιείται σε ευρύ φάσμα ιατρικών εφαρμογών.
25th Anniversary Box Set

Το 25th Anniversary Box Set είναι box-set του αγγλικού ροκ συγκροτήματος Jethro Tull, το οποίο κυκλοφόρησε στις 20 Απριλίου του 1993 μέσω της δισκογραφικής εταιρίας "EMI".

Η συλλογή περιλαμβάνει συνθέσεις των Jethro Tull από το 1969 ως το 1992, με πρώην ακυκλοφόρητες εκτελέσεις να συμπεριλαμβάνονται εδώ. Το πακέτο του box-set είχε την εμφάνιση θήκης πούρων, στο οποίο περιλαμβάνονταν εκτός των τεσσάρων CD, ένα μικρό βιβλίο με εκτεταμένες σημειώσεις και φωτογραφίες.
Μπράιαν Αχέρν

Ο Μπράιαν Αχέρν (αγγλικά: "William Brian de Lacy Aherne", 2 Μαΐου 1902 - 10 Φεβρουαρίου 1986) ήταν Άγγλος ηθοποιός του θεάτρου και του κινηματογράφου, που γνώρισε μεγάλη επιτυχία στο Χόλιγουντ. Το 1910, έκανε την πρώτη του εμφάνιση στο θέατρο. Η πρώτη ομιλούσα ταινία που συμμετείχε ήταν το 1931, στο "Madame Guillotine". Μετά από διάφορες βρετανικές παραγωγές έπαιξε και στο Χόλιγουντ σε πρωταγωνιστικούς ρόλους όπως το "I Live My Life", αλλά και το άκρως επιτυχημένο "Merrily We Live". Υπήρξε, επίσης, και υποψήφιος για Όσκαρ στον ρόλο του στην ταινία "Χουαρέζ", ως Μαξιμιλιανός Α΄ του Μεξικού. Ενώ έκανε και εμφανίσεις και στην τηλεόραση. Ο Άχερν πέθανε στη Φλόριντα των ΗΠΑ, σε ηλικία 83 ετών, από ανακοπή καρδιάς, επίσης, τιμήθηκε με αστέρι, στη Λεωφόρο της Δόξας, στο Χόλιγουντ.
Nightcap

Το Nightcap είναι διπλή συλλογή τραγουδιών του αγγλικού ροκ συγκροτήματος Jethro Tull, η οποία κυκλοφόρησε στις 22 Νοεμβρίου 1993 μέσω της δισκογραφικής εταιρίας "Chrysalis Records".

Η συλλογή περιλαμβάνει πρώην ακυκλοφόρητο υλικό, με το πρώτο μέρος να περιέχει ηχογραφήσεις από τον Αύγουστο του 1972, από τις οποίες προήλθε το άλμπουμ "A Passion Play". Το δεύτερο μέρος αποτελείται από ηχογραφήσεις οι οποίες προέρχονται από την περίοδο 1974 - 1991.
Ναντίν Σιέρρα

Η Ναντίν Σιέρρα (αγγλικά: "Nadine Sierra"), γεννημένη στις 14 Μαΐου 1988 είναι Αμερικανίδα ερμηνεύτρια του λυρικού θεάτρου.Σπούδασε στο Music Academy of West.
Τζον Γκάρφιλντ

Ο Τζον Γκάρφιλντ (αγγλικά: "John Garfield", 4 Μαρτίου 1913 - 21 Μαΐου 1952) ήταν Αμερικανός ηθοποιός, γνωστός ερμηνεύοντας επαναστατικούς, ανυπότακτους χαρακτήρες, προερχόμενους, κυρίως, από την εργατική τάξη. Παρόλα αυτά, μεγάλωσε στη Νέα Υόρκη της Μεγάλης Ύφεσης και γνώρισε πολλή φτώχεια, ωστόσο έγινε σημαίνον μέλος του Group Theatre, της Νέας Υόρκης. Το 1937 μετακόμισε στο Χόλιγουντ και, παραδόξως, έγινε αστέρας της Warner Bros. Μολονότι αστέρας, η καριέρα του σταμάτησε γρήγορα, καθότι είχε μπλεξίματα με την Επιτροπή Αντιαμερικανικών Δραστηριοτήτων, αλλά αρνήθηκε πως είναι κομμουνιστής, ενώ αρνήθηκε να δώσει οποιαδήποτε ονόματα. Πολλοί υποστηρίζουν ότι αυτή η υπόθεση του στοίχισε πολύ και ήταν μία από τις αιτίες που πέθανε τόσο νέος, μόλις 39 ετών, από ανακοπή καρδιάς. Αναγνωρίζεται στον Γκάρφιλντ, ότι πολλοί μέθοδοι του Μάρλον Μπράντο, του Μοντγκόμερι Κλιφτ και του Τζέιμς Ντιν, αρχικά χρησιμοποιήθηκαν από αυτόν.
Βάλτερ Λόνγκο

Ο Βάλτερ Λόνγκο (γεννηθείς στις 9 Οκτωβρίου, 1967) είναι ένας αμερικανός βιογεροντολόγος και κυτταρικός βιολόγος γνωστός για τις μελέτες του για τον ρόλο της αφαγίας και της τροφικής ανταπόκρισης των γονιδίων στην κυτταρική προστασία από τα γερατειά και τις ασθένειες και για την πρότασή του ότι η μακροβιότητα ρυθμίζεται από παρόμοια γονίδια και μηχανισμούς σε πολλούς ευκαρυώτες. Σήμερα είναι καθηγητής στο USC Davis School of Gerontology με θέση στο τμήμα Βιολογικών Επιστημών, αλλά και διευθυντής στο USC Longevity Institute.
Πάουλ Μπριλ

Ο Πάουλ Μπριλ (φλαμανδικά: Paul Bril, Αμβέρσα, 1554 - Ρώμη, 7 Οκτωβρίου 1626) ήταν Φλαμανδός ζωγράφος, ο οποίος δημιουργούσε κατά κύριο λόγο τοπία και δραστηριοποιήθηκε, για το μεγαλύτερο μέρος της σταδιοδρομίας του, στη Ρώμη. Οι ιταλικής τεχνοτροπίας τοπιογραφίες του επηρέασαν σημαντικά την τοπιογραφία στην Ιταλία αλλά και στη βόρεια Ευρώπη.
Ηρώ Διώτη

Η Ηρώ Διώτη είναι Ελληνίδα πολιτικός και πρώην βουλευτής του ΣΥΡΙΖΑ.
Καθρεπτοφοβία

Καθρεπτοφοβία (εναλλακτικά: "κατοπτροφοβία" ή "σπεκτροφοβία", από το λατινικό "spectrum" που σημαίνει αντανάκλαση, μορφή) ονομάζεται ένα είδος φοβίας των καθρεπτών. Διαχωρίζεται από την εισοπτροφοβία, κατά την οποία το άτομο φοβάται τη δική του αντανάκλαση στον καθρέπτη.
Γιαν Μπρίγκελ ο πρεσβύτερος

Ο Γιαν Μπρίγκελ ο πρεσβύτερος (φλαμανδικά: Jan Brueghel de Oude, αναφερόμενος και ως Breughel, 1568 - 13 Ιανουαρίου 1625) ήταν Φλαμανδός ζωγράφος, γιος του Πίτερ Μπρίγκελ του πρεσβύτερου και αδελφός του Πίτερ Μπρίγκελ του νεότερου. Επονομάστηκε "βελούδινος Μπρίγκελ", "λουλουδένιος Μπρίγκελ" (Fluwelen Brueghel) και "παραδεισένιος Μπρίγκελ". Τα δύο τελευταία προσωνύμια οφείλονται στις απεικονίσεις νεκρών φύσεων με λουλούδια και τις απεικονίσεις του Παραδείσου, ενώ το πρώτο πιθανόν αναφέρεται στις βελούδινες ανταύγειες που επιτύγχανε με τη χρωματική του παλέτα.
Γιοάχιμ Μπεκελάερ

Ο Γιοάχιμ Μπεκελάερ (φλαμανδικά: Joachim Beuckelaer (περ. 1533 – περ. 1573/4) ήταν Φλαμανδός ζωγράφος, ειδικευμένος στις απεικονίσεις αγορών και κουζινών, με περίτεχνες απεικονίσεις σκευών και εφοδίων ενός νοικοκυριού.
Street Survivors

Street Survivors είναι ο τίτλος του πέμπτου στούντιο δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 17 Οκτωβρίου του 1977 μέσω της δισκογραφικής εταιρείας "MCA". Αυτός ήταν ο τελευταίος δίσκος του συγκροτήματος πριν την διάλυση τους λόγω του θανατηφόρου δυστυχήματος στις 20 Οκτωβρίου 1977.
Μαίρη Πόππινς

Μαίρη Πόππινς (αγγλικά: "Mary Poppins") είναι η ονομασία του τίτλου και του βασικού φανταστικού χαρακτήρα παιδικής σειράς βιβλίων, της Πάμελα Λύντον Τράβερς, η οποία αποτελείται από 8 βιβλία. Η σειρά "Μαίρη Πόππινς", χρονολογικά εκδόθηκε μεταξύ της περιόδου 1934 και 1988, με τη Μέρι Σέπαρντ, να κάνει την εικονογράφηση. Τα βιβλία έχουν επίκεντρο την νταντά Μαίρη Πόππινς και η οποία διαθέτει μαγικές δυνάμεις. Η σειρά, επίσης, διασκευάστηκε από τον Ουώλτ Ντίσνεϋ, το 1964, και μεταφέρθηκε στον κινηματογράφο, σε μία μουσική ταινία υπό τον ίδιο τίτλο, και με την Τζούλι Άντριους, να υποδύεται τη βασική ηρωίδα.
Heinkel He 115

To Heinkel He 115 ήταν δικινητήριο υδροπλάνο τορπιλοπλάνο-βομβαρδιστικό/αναγνωριστικό το οποίο χρησιμοποιήθηκε από την γερμανική "Luftwaffe" και τις αεροπορίες άλλων χωρών στον Δεύτερο Παγκόσμιο Πόλεμο.
Μπιλ Ουόλς

O Μπιλ Ουόλς ("Bill Walsh", 30 Σεπτεμβρίου 1913 - 27 Ιανουαρίου 1975) ήταν Αμερικανός κωμικογράφος, παραγωγός και σεναριογράφος, που εργάσθηκε κυρίως στη Walt Disney Productions. Γεννήθηκε στη Νέα Υόρκη και πέθανε στο Λος Άντζελες της Καλιφόρνια. Τέλος, έχει υπάρξει δις υποψήφιος για Όσκαρ, για το έργο που προσέφερε στην ταινία "Μαίρη Πόππινς", προτάθηκε, λοιπόν, Όσκαρ Καλύτερης Ταινίας, μαζί με τον Ουώλτ Ντίσνεϋ, και για Όσκαρ Καλύτερου Διασκευασμένου Σεναρίου, μαζί με τον Ντον ΝταΓκάρντι.
Ντον ΝταΓκράντι

Ο Ντον ΝταΓκράντι ("Don DaGradi", 1 Μαρτίου 1911 - 4 Αυγούστου 1991) ήταν Αμερικανός σεναριογράφος της Disney, που αρχικά εργάσθηκε ως σχεδιαστής της εταιρείας στη δεκαετία του 1940. Όμως μεταφέρθηκε στις ταινίες κινουμένων σχεδίων, αρχής γενομένης με το "Η Λαίδη και ο Αλήτης". Εκτός από σεναριογράφος, εργάσθηκε και σε άλλα πόστα της εταιρείας. Παρόλα αυτά, η μεγαλύτερη του επιτυχία ήρθε με τη διασκευή σεναρίου, στην ταινία "Μαίρη Πόππινς", μέσω της οποίας προτάθηκε και για Όσκαρ Καλύτερου Διασκευασμένου Σεναρίου, μαζί με τον Μπιλ Ουόλς. Απεβίωσε το 1991, σε ηλικία 80 ετών στην Ουάσινγκτον. Η εταιρεία τον τίμησε δίνοντάς του τον τίτλο Disney Legends, λίγους μήνες μετά τον θάνατό του.
Χανς Μάκαρτ

Ο Χανς Μάκαρτ (28 Μαΐου 1840 - 3 Οκτωβρίου 1884) ήταν ακαδημαϊκός ζωγράφος, ιστορικός, σχεδιαστής και διακοσμητής του 19ου αιώνα. Είναι πιο γνωστός για την επιρροή που είχε στον Γκούσταβ Κλιμτ και σε άλλους Αυστριακούς καλλιτέχνες. Στη εποχή του θεωρούνταν σημαντικός καλλιτέχνης και είχε πολλούς μαθητές.
left|thumb|"Μια κομψή κυρία" - Xανς Μάκαρτ
Ντικ Βαν Ντάικ

O Ντικ Βαν Ντάικ ("Richard Wayne "Dick" Van Dyke", 13 Δεκεμβρίου 1925) είναι Αμερικανός ηθοποιός, κωμικός, συγγραφέας, χορευτής και παραγωγός, του οποίου η καριέρα, στον χώρο του θεάματος και της διασκέδασης, εξαπλώνεται σχεδόν σε εφτά δεκαετίες. Είναι, επίσης, βετεράνος του Δευτέρου Παγκοσμίου Πολέμου. Ο μικρός του αδελφός είναι ο Τζέρι Βαν Ντάικ και ο υιός του ο Μπέρι Βαν Ντάικ.

Ο Βαν Ντάικ πρωτοεμφανίστηκε στον κινηματογράφο, πρωταγωνιστώντας στο "Ο πειρασμός", στο "Μαίρη Πόππινς" και στο "Τσίττυ - Τσίττυ, Μπανγκ - Μπανγκ", ενώ στην τηλεόραση εμφανίστηκε στο "The Dick Van Dyke Show" και στο "". Οι πιο πρόσφατες εμφανίσεις του έγιναν στο "Μία νύχτα στο μουσείο" αλλά και στο "Μία νύχτα στο μουσείο: Τα μυστικά του Φαραώ", σε δευτερεύοντα ρόλο.

Ο Βαν Ντάικ είναι κάτοχος πέντε Βραβείων Έμμυ, ενός Τόνυ και ενός Γκράμι, επίσης βρίσκεται και στο Television Hall of Fame, από το 1995. Έχει τιμηθεί και με το SAG Life Achievement Award, από τη Screen Actors Guild, το 2013. Εκτός τούτου, κατέχει κι ένα αστέρι στη Λεωφόρο της Δόξας, στο Χόλιγουντ, και, τέλος, έχει αναγνωριστεί από τη Disney ως Disney Legend.
Skynyrd's First and... Last

Skynyrd's First and... Last είναι ο τίτλος της συλλογής τραγουδιών του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 5 Σεπτεμβρίου του 1978 μέσω της δισκογραφικής εταιρείας "MCA". Το άλμπουμ επανεκδόθηκε είκοσι χρόνια αργότερα ως "Skynyrd's First: The Complete Muscle Shoals Album", με οκτώ επιπλέον κομμάτια.

Η ηχογράφηση της συλλογής πραγματοποιήθηκε στο "Muscle Shoals Sound Studio" της Αλαμπάμα το 1971 και 1972 και σκοπός του συγκροτήματος ήταν να αποτελέσει τον πρώτο τους δίσκο, κάτι που αναβλήθηκε με αποτέλεσμα αυτός να είναι το "(Pronounced 'Lĕh-'nérd 'Skin-'nérd)".

Ο δίσκος έφθασε μέχρι το # 15 του Billboard και βραβεύθηκε ως πλατινένιος, ενώ μπήκε στο Top-50 στον Καναδά και το Ηνωμένο Βασίλειο.
Δαμιανός Κυριαζής

Ο Δαμιανός Κυριαζής (1890 - 1948) ήταν Έλληνας επιχειρηματίας και πολιτικός.
Χοακίν Σορόγια

Ο Χοακίν Σορόγια Μπαστίγια ("Joaquín Sorolla", 27 Φεβρουαρίου 1863 – 10 Αυγούστου 1923) ή πιο γνωστός ως Χοακίν Σορόγια, ήταν Ισπανός ζωγράφος. Ακολουθούσε το «ρεύμα» του ιμπρεσιονισμού και ζωγράφιζε πορτρέτα, τοπία αλλά και καθημερινά ή ιστορικά γεγονότα. Αυτό που έκανε τα έργα του ξεχωριστά ήταν τα πολύ έντονα, ζωντανά και φωτεινά χρώματα που χρησιμοποιούσε.
Γιαν Ρομπάουτς Ι

Ο Γιαν Ρομπάουτς Ι (φλαμανδικά: Jan Rombouts I ή Jan Rombauts I (εναλλακτικά το μικρό όνομα συναντάται και ως Johannes) (περ. 1480, Λέουβεν – 1535, Λέουβεν) ήταν Φλαμανδός ζωγράφος, υαλογράφος, σχεδιαστής, χαράκτης και σχεδιαστής υαλογραφιών, με θρησκευτική θεματολογία.
Αντώνης Καρπετόπουλος

Ο Αντώνης Καρπετόπουλος (22 Αυγούστου 1969) είναι Έλληνας δημοσιογράφος και αθλητικογράφος.
Ντέιβιντ Τόμλινσον

Ο Ντέιβιντ Τόμλινσον ("David Cecil MacAlister Tomlinson", 7 Μαΐου 1917 - 24 Ιουνίου 2000) ήταν Άγγλος ηθοποιός και κωμικός. Περισσότερο γνωστός, όμως, είναι για ρόλους που ερμήνευσε σε ταινίες της Disney, όπως τον Τζωρτζ Μπανκς στο "Μαίρη Πόππινς", ή τον Εμέλιους Μπράουν στο "Μάγισσες και Σκουπόξυλα". Η καριέρα του στο θέατρο ξεκίνησε σε ερασιτεχνικές παραστάσεις, ενώ το ντεμπούτο το στον κινηματογράφο το έκανε το 1940 με την ταινία "Quiet Wedding". Η καριέρα του διεκόπη γρήγορα καθώς εντάχθηκε στην Βρετανική Βασιλική Αεροπορία και στάλθηκε στον Καναδά ως εκπαιδευτής, εκεί γύρισε και τρεις ταινίες. 

Ο Τόμλινσον πέθανε στον ύπνο του, καθώς νοσηλευόταν στο King Edward VII's Hospital, στις 04.00, στις 24 Ιουνίου το 2000, αφού πρώτα υπέστη εγκεφαλικό επεισόδιο.
Καρτιέ Λατέν

Η πρόσοψη της [[Σορβόννη]]ς.
Το Καρτιέ Λατέν (γαλλικά: "Quartier latin", κυριολεκτικά "λατινική συνοικία") είναι περιοχή στο 5ο και 6ο διαμέρισμα του Παρισιού. Βρίσκεται στην αριστερή όχθη του Σηκουάνα, γύρω από τη Σορβόννη. Γνωστό για την φοιτητική ζωή και τα μπιστρό, στο Καρτιέ Λατέν βρίσκονται πέρα από το πανεπιστήμιο του Παρισιού, και άλλα ανώτερα εκπαιδευτικά ιδρύματα, όπως το ψυχιατρικό νοσοκομείο Λανγκ-Μαρτινέζ, το École des Mines de Paris, το πανεπιστήμιο Παντεόν-Ασσάς και η Schola Cantorum. Άλλα ιδρύματα, όπως η Εκόλ Πολιτεκνίκ, μετακινήθηκαν πρόσφατα σε πιο ευρύχωρο περιβάλλον.

Η συνοικία πήρε το όνομά της από τα λατινικά, τα οποία στο παρελθόν ομιλούνταν μέσα και γύρω από το πανεπιστήμιο, καθώς τα λατινικά ήταν η γλώσσα της μάθησης κατά τον Μεσαίωνα στην Ευρώπη.